ผู้ว่าฯ กทม. เผย ยอดผู้ใช้สิทธิเลือกตั้งล่วงหน้า ในหน่วยเลือกตั้งพื้นที่กทม. เป็นที่น่าพอใจ เตรียมปรับแผนในวันที่ 14 พ.ค. นี้
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวว่า การเลือกตั้งล่วงหน้าผ่านไปได้ไม่ดี มีปัญหาเกี่ยวกับสภาพอากาศร้อนพัดลมไม่เพียงพอ ในขณะที่มีประชาชนมาใช้สิทธิ์เลือกตั้งล่วงหน้าเป็นจำนวนมาก โอกาสหน้าอาจจะเลือกสถานที่ที่มีเครื่องปรับอากาศ และจัดระเบียบการจราจรง่ายมากกว่านี้ จุดที่มีปัญหา คือ หน่วยเลือกตั้งที่สำนักงานเขตห้วยขวาง ซึ่งมีคนเลือกตั้งนอกเขตจำนวนมาก ในขณะที่ขั้นตอนการเลือกตั้งบางหน่วยยังคงมีปัญหาและเกิดความสับสนอยู่ ในขณะที่จำนวนผู้มาเลือกตั้งล่วงหน้าในเขต ขอใช้สิทธิ 5,179 คน มาใช้สิทธิ 4,956 คน คิดเป็น 95.69% เลือกตั้งล่วงหน้านอกเขต 811,956 คน มาใช้สิทธิ 744,687 คนคิดเป็น 91.81% เป็นนิมิตหมายที่ดีที่มีคนรุ่นใหม่มาใช้สิทธิ์ตั้งเป็นจำนวนมาก ขณะที่ระบบการทำงานของ CCTV นั้น เป็นไปอย่างน่าพอใจ มีเหตุการณ์ที่มีเจ้าหน้าที่รักษาความปลอดภัยเขตคลองสาน เดินเข้ามาในห้องที่เก็บรักษาหีบบัตร และมีการแจ้งเตือนเกิดขึ้นช่วงเช้าที่ผ่านมา ซึ่งยังไม่ได้ยุ่งเกี่ยวกับหีบบัตรเลือกตั้ง ทำให้ทราบว่าระบบ CCTV นั้นทำงานได้อย่างน่าพึงพอใจ มีตรวจจับสัญญาณได้ด้านการเตรียมความพร้อมในการเลือกตั้งวันที่ 14 พฤษภาคมนี้ จะมีการเน้นเรื่องการดูแลเรื่องสภาพอากาศร้อนหรืออาจจะมีฝนตกในแต่ละพื้นที่ รวมถึงดูแลเรื่องการจราจร ซึ่งคาดการณ์ว่าในวันเลือกตั้งวันที่ 14 พฤษภาคมนั้น การกระจายตัวของหน่วยเลือกตั้ง จะทำให้การเดินทางรวมถึงความแออัดในแต่ละสถานที่ ลดน้อยลงกว่าวันเลือกตั้งล่วงหน้า